Sissel Rogne

Sissel Rogne (født 1956) er en norsk genteknolog, direktør for Havforskningsinstituttet og professor II ved Institutt for biovitenskap ved Universitetet i Bergen.

Karriere
Rogne tok hovedfag i biologi ved Universitetet i Oslo i 1982 og doktorgrad samme sted i 1990 med avhandlingen The molecular genetics of genes in lipid metabolism. Hun var direktør for Bioteknologinemnda fra 1999 til 2015 og var også professor II ved Institutt for samfunnsmedisinske fag, Universitetet i Bergen og ved Institutt for naturforvaltning, Universitetet for miljø- og biovitenskap. I 2016 tiltrådte hun som direktør for Havforskningsinstituttet i et seks års åremål.regjeringen.no Sissel Rogne ny havforskningsdirektør 09.10.2015 Hun er professor II ved Institutt for biovitenskap, Universitetet i Bergen.

Rogne har jobbet innen medisinsk forskning, akvakultur- og landbruksforskning, inkludert seks år som forskningsdirektør ved Universitetet for miljø- og biovitenskap. Hun har vært, og er, medlem av styrer og råd innenfor forskningsprogrammer, forskningsinstitutter og investeringsfond.

Hun ble tildelt Akademikerprisen 2012 for sin fag- og forskningsinnsats innen genteknologi og bioteknologi.

 Referanser 

Kategori:Norske biologiprofessorer
Kategori:Fødselsdato ikke oppgitt
Kategori:Personer tilknyttet Havforskningsinstituttet
Kategori:Professorer ved Universitetet i Bergen